
         Na temelju članka 37. st. 3. Zakona o predškolskom odgoju i naobrazbi (NN br. 10/97, 107/07, 94/13), članka 31. Statuta Općine Zemunik Donji (Službeni glasnik Općine Zemunik Donji 39/21), nakon provedenog i okončanog postupka javnog natječaja, a na prijedlog Upravnog vijeća Dječjeg vrtića Zvjezdice, Općinsko vijeće Općine Zemunik Donji na 27. sjednici održanoj 17. listopada 2024.g. donijelo je sljedeću

O D L U K U 
o imenovanju ravnateljice Dječjeg vrtića Zvjezdice
Članak 1.

1. SANDRA MILIN BAJLO, VSS, Magistra ranog i predškolskog odgoja i obrazovanja iz Zadra, Put Murvice 12B, imenuje se za ravnateljicu Dječjeg vrtića „Zvjezdice“ Zemunik Donji
2. Ravnateljica se imenuje na vrijeme od 5 godina, od 20. listopada 2024. do 20. listopada 2029. godine
Članak 2.
        Upravno vijeće Dječjeg vrtića Zvjezdice raspisalo je natječaj za izbor i imenovanje ravnatelja/ice Dječjeg vrtića Zvjezdice, na mandatno razdoblje od pet godina. Natječaj je objavljen u Narodnim novinama dana 18. 09. 2024.g.
        Upravno vijeće Dječjeg vrtića Zvjezdice na sjednici održanoj 14. listopada 2024. g.  utvrdilo je da je u roku dostavljena 1. prijava  koja ispunjava uvjete raspisane u natječaju.
        U provedenom postupku Upravno vijeće je utvrdilo da kandidatkinja  Sandra Milin Bajlo u potpunosti ispunjava propisane uvjete za imenovanje ravnateljice i da je sposobnost upravljanja Ustanovom tj. dječjim vrtićem Zvjezdice dokazala u protekla četiri mandata.
        Slijedom toga Upravno vijeće je utvrdilo prijedlog za izbor i imenovanje ravnateljice te isti uputilo Općini Zemunik Donji kao osnivaču.

Članak 3.

Odluka stupa na snagu odmah, a objaviti će se u Službenom  glasniku Općine Zemunik Donji 

KLASA: 021-02/24-01/06
URBROJ: 2198-4-02-24-3
Zemunik Donji, 17. listopada 2024.g.

PREDSJEDNIK OPĆINSKOG VIJEĆA 
Josip Krnčević dipl. ing. 

